EkBass/fiwiki-20250220-pages-articles huggingface dataset:
Bernhard Otto Widnäs

Bernhard Otto Widnäs (25. toukokuuta 1869 Kokkola – 17. syyskuuta 1950 Helsinki) oli suomalainen kenraalimajuri ja Vaasan sekä Uudenmaan läänin kuvernööri. ==Henkilöhistoria== Widnäsin vanhemmat olivat tilanomistaja Anders Widnäs ja Brita Gabrielsdotter Widnäs. Hän kävi Haminan kadettikoulun ja siirtyi vuonna 1890 kornettina palvelemaan Henkivartioväen ratsastavaan krenatöörirykmenttiin. Widnäs kävi Nikolain yleisesikunta-akatemian kurssin 1893–1895 ja Pietarin arkeologisen instituutin kurssin 1900–1902. Widnäs oli Paavalin sotilasoppilaitoksessa luokkientarkastajan apulaisena vuodesta 1906 alkaen ja hän toimi siellä myös taktiikan ja sotahistorian opettajana 1907–1910. Widnäs oli Vaasan läänin kuvernöörinä 1910–1913 ja Uudenmaan läänin kuvernöörinä 1913–1917. Tämän jälkeen hän toimi vuonna 1908 perustetussa Haminan kadettikoulusta valmistuneiden upseerien muodostamassa Suomen Kadettiklubissa ja oli viimeksi klubin arkistonhoitajana 1936–1950. Hän sai klubin kultaisen ansiomerkn 1949. Widnäs kirjoitti artikkeleita taktiikasta ja sotahistoriasta, tutkien erityisesti Venäjän ratsuväen historiaa. Hänestä tuli Venäjän Sotahistoriallisen Seuran jäsen 1908. Widnäs ylennettiin aliratsumestariksi 1897, ratsumestariksi 1904, everstiksi 1906 ja kenraalimajuriksi 1911. Hän oli naimisissa 1897–1928 Vera Ivanovna Mihailovan (1873–1928) kanssa, jonka isä oli kenraalimajuri Ivan Mihailov.SKS Biografiakeskus : Kenraalit ja amiraalit : Widnäs, Bernhard OttoGeni.com : Bernhard Otto Andersson Widnäs Perheen tyttärestä Karin Widnäsistä (s. 1898) tuli keuhkosairauksiin erikoistunut lääketieteen ja kirurgian tohtori. Nuorempi tytär Maria Widnäs oli filosofian tohtori, professori, kirjastonhoitaja ja kielenkääntäjä. Vem och vad? Biografisk handbok 1967 (Projekt Runeberg) == Teoksia == * Fredrik af Forselles : en Nylands dragon från kriget 1808-09 ; av B. O. Widnäs. Kouvola 1943 == Lähteet == Luokka:Venäläiset kenraalit Luokka:Vaasan läänin maaherrat Luokka:Uudenmaan läänin maaherrat Luokka:Vuonna 1869 syntyneet Luokka:Vuonna 1950 kuolleet
Suzhou (Anhui)

Suzhou (, pinyin: Sùzhōu Shì) on prefektuuritason kaupunki Kiinan Anhuin maakunnan pohjoisosassa. Kaupunki sijaitsee linnuntietä noin 200 kilometriä maakunnan pääkaupunki Hefeistä pohjoiseen. Prefektuurin pinta-ala on 9 787 neliökilometriä ja väkiluku 5,35 miljoonaa (2010). Heistä 1 647 642 asui tuolloin prefektuurin kaupunkimaisen keskuspiirin (Yongqiao) alueella. Prefektuuri rajoittuu pohjoisessa Hezen ja Xuzhoun, idässä Suqianin, etelässä Bengbun sekä lännessä Huaibein ja Shangqiun prefektuuritason kaupunkeihin. == Ilmasto == Suzhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 750 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on heinäkuu, jolloin sataa keskimäärin noin 210 millimetriä. Tammikuu puolestaan on kuivin kuukausi. Silloin keskimääräinen sadanta on 19 millimetriä. == Hallinnollinen jako == Piirikuntatasolla Suzhoun prefektuuri jaetaan yhteen kaupunkipiiriin ja neljään piirikuntaan seuraavasti (numerointi kuten oheisessa kartassa): 1\. Yongqiao, kaupunkipiiri (埇桥区) 2\. Dangshan, piirikunta (砀山县) 3\. Xiaon piirikunta tai Xiaoxian (萧县) 4\. Lingbi, piirikunta (灵璧县) 5\. Sin piirikunta tai Sixian (泗县) == Galleria == Kuva:SuZhou Train Station 宿州火车站 - panoramio.jpg | Suzhoun rautatieasema. Kuva:201606 Suzhoudong Station.jpg | Suzhoun itäinen rautatieasema. == Lähteet == == Aiheesta muualla == *Suzhou Travel Guide (travelchinaguide.com) *China Postal code Anhui Province (prefektuuri ja piirikuntataso) (youbianku.com) Luokka:Anhuin kaupungit Luokka:Anhuin prefektuurit
Hachim Mastour

Hachim Mastour (, s. 15. kesäkuuta 1998 Reggio Emilia, Italia) on marokkolainen jalkapalloilija. Oikeajalkainen Mastour on pelipaikaltaan hyökkäävä keskikenttäpelaaja.http://www.transfermarkt.co.uk/hachim- mastour/profil/spieler/253267 == Ura == === Seurajoukkueura === Mastour siirtyi vain 14-vuotiaana, vuonna 2012 Milanin riveihin Reggianan riveistä.http://www.iltasanomat.fi/jalkapallo/art-1288481500921.html Hän on pelannut seuran juniorijoukkueissa. Vuodesta 2014 lähtien hän on myös harjoitellut edustusjoukkueen mukana. === Maajoukkueura === Italiassa marokkolaisille vanhemmille syntynyt Mastour sai luvan edustaa maajoukkuetasolla joko Italiaa tai Marokkoa. Alle 16-vuotiaissa hän edusti Italiaa. Kesäkuussa 2015 Mastour kuitenkin debytoi Marokon jalkapallomaajoukkueessa Afrikan-mestaruuskarsinnassa Libyaa vastaan ollen maan historian nuorin maajoukkuepelaaja. == Lähteet == Luokka:Italialaiset jalkapalloilijat Luokka:Marokkolaiset jalkapalloilijat Luokka:Vuonna 1998 syntyneet Luokka:Elävät henkilöt
Merrie Melodies

Merrie Melodies on amerikkalainen lyhytanimaatiosarja, jota Warner Bros. tuotti vuosina 1931–1969. Kuten Looney Tunesissa, Merrie Melodiesissa ovat pääosissa monissa elokuvissa mukana olleet hahmot, kuten Väiski Vemmelsääri, Repe Sorsa ja Putte Possu. Sarjaa tuotti alun perin Harman-Ising Pictures vuosina 1931–1933 ja Leon Schlesinger Productions vuosina 1933–1944. Schlesinger myi studionsa Warner Bros. -yhtiölle vuonna 1944, jolloin nimeksi tuli Warner Bros. Cartoons. Merrie Melodies oli ulkoistettu DePatie-Freleng Enterprises -yhtiölle ja Format Filmsille vuosina 1964–1967, ja Warner Bros. Cartoons jatkoi sarjan tekemistä kaksi vuotta."Merrie Melodies" www.bcdb.com, 12.4.2012 == Lähteet == == Aiheesta muualla == Luokka:Yhdysvaltalaiset animaatiosarjat
Timo Paasolainen

Timo Paasolainen (s. 20. huhtikuuta 1964 Utajärvi) on entinen suomalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja. Paasolainen on Äänekosken Huiman kasvatti. Vuosina 1986–1987 hän edusti III divisioonassa pelannutta Nastolan Nopsaa ja oli yhdeksällä maalilla joukkueensa paras maalintekijä molempina kausina.SoccerDatabase.eu – Timo Paasolainen Vuonna 1988 Paasolainen siirtyi sarjatasoa ylemmäksi II divisioonaan ja Lappeenrannan Palloon, jossa hän pelasi kahden kauden ajan. Vuodet 1990–1995 Paasolainen edusti Joutsenon Kullervoa Ykkösessä ja pelasi kuutena kautena toiseksi korkeimmalla sarjatasolla yhteensä 115 ottelua, tehden kahdeksan maalia. Loppuvuodesta 1993 hän esiintyi kolmesti Maltan Valioliigassa pelanneessa Birkirkara FC:ssä, ollen täten ensimmäinen Maltan sarjoissa pelannut suomalainen. Paasolaisen uran viimeiseksi kaudeksi jäi 1996, jolloin hän teki ensiesiintymisensä Veikkausliigassa ja pelasi Tampereen Ilveksessä neljä ottelua. Valmennusuransa Paasolainen aloitti Myllykosken Pallon A-juniorien valmentajana 1997. Seuraavana vuonna hän toimi kaksoisroolissa Juha Malisen apuvalmentajana MyPan edustusjoukkueessa Veikkausliigassa. Kausina 2000–2003 Paasolainen oli päävalmentajana Ykkösessä pelanneessa Rakuunoissa. Seuraavaksi hän valmensi FC Kuusankoskea kaudella 2005 Kakkosessa. Vuoden 2007 alusta Paasolainen on toiminut PEPO Lappeenrannan valmennuspäällikkönä. Hän toimi myös toistamiseen Myllykosken Pallossa apuvalmentajana 2009–2010. Vuonna 2018 Paasolainen sai sopimuksen Hollantilaisen Fortuna Sittardin B-junioreiden yksilövalmentajana. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1964 syntyneet Luokka:Elävät henkilöt
Rick Scott

Richard Lynn ”Rick” Scott (s. 1. joulukuuta 1952 Bloomington, Illinois) on yhdysvaltalainen republikaaninen poliitikko ja liikemies. Hän oli Floridan kuvernööri vuodesta 2011 vuoteen 2019. Scott on ollut Yhdysvaltain senaatin jäsen tammikuusta 2019 lähtien. Kuvernöörinä häntä seurasi republikaanisen puoleen Ron DeSantis. Scott opiskeli liiketaloutta Missouri-Kansas Cityn yliopistossa ja oikeustiedettä Southern Methodist Universityssä. == Lähteet == Luokka:Yhdysvaltain senaatin jäsenet Luokka:Floridan kuvernöörit Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt
Paul LePage

Paul LePage (s. 9. lokakuuta 1948) on yhdysvaltalainen liikemies ja Mainen osavaltion kuvernööri vuosina 2011-2019\. Hän kuuluu Yhdysvaltain republikaaniseen puolueeseen. Hän oli Watervillen pormestari 2004–2011. == Lähteet == Luokka:Mainen kuvernöörit Luokka:Yhdysvaltalaiset pormestarit Luokka:Yhdysvaltalaiset republikaanipoliitikot Luokka:Vuonna 1948 syntyneet Luokka:Elävät henkilöt
Jaanus Tamkivi

Jaanus Tamkivi (s. 17. marraskuuta 1959 Kuressaare, Viro) on virolainen poliitikko. Tamkivi oli Kuressaaren pormestari vuosina 1996–2005, Riigikogun jäsen vuosina 2005–2007 ja Viron ympäristöministeri vuosina 2007–2011. Tamkivi edustaa liberaalia Reformipuoluetta. Luokka:Riigikogun jäsenet Luokka:Viron kunnanjohtajat Luokka:Viron reformipuolueen poliitikot Luokka:Viron ympäristöministerit Luokka:Vuonna 1959 syntyneet Luokka:Elävät henkilöt
Zhanjiang

Zhanjiang (, Leizhoun min: Tchiàm-kōng, pha̍k-fa-sṳ: Chhám-kông) on prefektuuritason kaupunki Kiinan Guangdongin maakunnan lounaisosassa, Leizhounniemellä. Ennen vuotta 1974 kaupunki tunnettiin nimellä oli Kwangchowan ja Guangzhounlahti. Kaupungin keskusta sijaitsee linnuntietä noin 365 kilometriä maakunnan pääkaupunki Kantonista länsilounaaseen. Kaupungin väkiluku on 6,994 miljoonaa (2010) ja pinta-ala 12 471 neliökilometriä. Prefektuuri rajoittuu luoteessa Beihain, pohjoisessa Yulinin ja Maomingin prefektuuritason kaupunkeihin. Idässä, etelässä ja lännessä naapurina on Etelä-Kiinan meri; etelässä Qiongzhousalmen takana on Hainanin maakunnan Haikoun prefektuuritason kaupunki. Prefektuuri jakautuu piirikuntatasolla neljään kaupunkipiiriin (1. Chikan, 2. Xiashan, 3. Potou, 4. Mazhang), kolmeen piirikuntatason kaupunkiin (5. Wuchuan, 6. Lianjiang, 7. Leizhou) ja kahteen piirikuntaan (8. Suixi, 9. Xuwen). Zhanjiang oli yksi ensimmäisistä vuonna 1984 ulkomaailmalle avautuneita kiinalaisista rannikkokaupungeista. Kaupunki on Etelä-Kiinan meren öljynetsinnän ja syvänmeren kalastuksen tukikohtia sekä arvostettua rannikkoturismin kohdeseutua. Zhanjiang Railway Station.jpg|Zhanjiangin rautatieasema. Zhanjiang Bay Bridge 2008.jpg|Zhanjianginlahden silta. Landmark traffic circle at Xuwen town - 01.jpg|Torni Xuwenin piirikunnan kaupungin liikenneympyrässä. 湛江機場.jpg|Zhanjiangin lentoasema. Zhanjiang Railway Station.jpg|Zhanjiangin rautatieasema. ==Lähteet== == Aiheesta muualla == *Zhanjiang City Information (erityisesti talouspainotus) (chinaknowledge.com) *Zhanjiang Travel Guide (travelchinaguide.com) *China Postal Code Guangdong Province (prefektuuri ja piirikuntataso) (youbianku.com) Luokka:Guangdongin kaupungit Luokka:Guangdongin prefektuurit
Kumlin

Kumlin on muun muassa seuraavien suomalaisten henkilöiden sukunimi: * Aarne Kumlin (1888–1918), pikajuoksija ja eläinlääkäri * Alexander August Kumlin (1844–1912), senaattori ja hovioikeudenneuvos * Annika Kumlin-Henttu (o.s. Kumlin, s. 1977), pika- ja aitajuoksija * Ester Kumlin (myöh. Kumlin von Weissenberg, 1873–1956), taidemaalari * Ferdinand Alexander Kumlin (1845–1910), juristi, valtiopäivämies ja senaattori * Lauri Kumlin (1899–1969), jääkärieverstiluutnantti * Tor Kumlin (1915–1973), upseeri ja yritysjohtaja, kauppaneuvos
Rikala (täsmennyssivu)

Rikala tarkoittaa muun muassa seuraavia: * Rikala, kylä ja muinainen kauppapaikka Halikossa * Rikalan linna, linnavuori Halikossa * Rikalan kanava, Kustaa III:n aikana Lempäälään suunniteltu kanava == Sukunimi == * Anne Rikala (s. 1977), ratameloja * Jorma Rikala (1937–2023), jääkiekkoilija * Kalle Rikala (1875–1957), opettaja ja lääkäri, joka sai professorin arvonimen * Lauri Rikala (1885–1936), kirkkoherra, päätoimittaja, uskonnollinen kirjailija * Päivi Rikala (s. 1971), kuulantyöntäjä * Risto Rikala (s. 1979), rumpali Luokka:Luettelot henkilöistä sukunimen mukaan
Irmandades da Fala

Irmandades da Fala (Kielen veljeskunta) oli vuosina 1916-1936 toiminut galicialainen nationalistinen järjestö. Se oli ensimmäinen poliittinen järjestö joka käytti yksinomaan galician kieltä. Sanaa irmandiños on käytetty Galiciassa monissa historiallisissa yhteyksissä. Se viittaa sananmukaisesti pikkuveljiin tai "veikkosiin", ja sillä on yhteys espanjassa keskiaikaisista killoista käytettyyn ilmaisuun. Järjestön syntyyn vaikutti Galician hyvä taloustilanne, johon oli osasyynä Espanjan puolueettomuus Euroopassa riehuneessa sodassa. Galiciaan virtasi pääomaa lähinnä Kataloniasta, ja sen turvin laivanvarustus- ja aseteollisuus kasvoivat. Vuonna Antón Vilar Ponte julkaisi manifestin Galician kansallisen heräämisen puolesta. Vilar Ponten ideologisten kirjoitusten pohjalta muodostettiin ensimmäinen veljeskunta A Coruñassa, ja pian samanlaisia järjestöjä toimi monilla paikkakunnilla. Niiden poliittinen toiminta oli hajanaista vuoteen 1931 asti, jolloin joukko Irmandadesin jäseniä perusti Galicialaisen puolueen. Vuonna 1918 kokoontui ensimmäinen Galician kansalliskokous, joka vaati Galician täyttä autonomiaa, virallista asemaa galician kielelle ja Galician hyväksymistä Kansainliiton jäseneksi. Veljeskunta korosti galician kielen käyttöä opetuksessa ja hallinnossa. Se tuki sanakirjojen, kielioppien ja kielitieteellisten tutkimusten julkaisemista. Se panosti kustannustoimintaan useissa Galician kaupungeissa, espanjalaisissa lehdissä ilmestyi galiciankielisiä liitteitä ja veljeskunnan tulella ilmestyi myös kokonaan galiciankielinen aikakauslehti. Veljeskunnan perustamisen aikaan galician kieltä puhui viisi kuudesta galicialaisesta. Silloin korotettiin sen samankaltaisuutta portugalin kanssa, mikä avaisi ovet kansainväliseen toimintaan sekä naapurimaassa että Etelä- Amerikassa. Nykyisin galicia on määritelty nimenomaan kieleksi, ei murteeksi, sillä on Galiciassa virallisen kielen asema yhdessä espanjan kielen kanssa, ja samoin kuin baskilla ja katalaanilla sillä on oma akatemiansa joka huoletii kielen standardisoinnista. == Lähteet == Luokka:Galicia
Andelin

Andelin on sukunimi. Se on seuraavien suomalaisten henkilöiden sukunimi: * Anton Andelin (1849–1911), meijerialan kehittäjä, agronomi * Antti Andelin (1809–1882), rovasti ja kielitieteilijä * Carl Oskar Evert Andelin (1840–1905), kenraalimajuri, Erik Johan Andelinin poika * Erik Johan Andelin (1804–1893), rovasti, valtiopäivämies ja Tammikuun valiokunnan jäsen * Jan- Erik Andelin (s. 1962), toimittaja * Karl August Andelin, kirjailijanimi Anttila (1838–1898), suomalainen runoilija, Erik Johan Andelinin poika * Reino Andelin, Sortavalan Palloseuran pesäpalloilija ;Entinen nimi * Eino Aaltio, ent. Andelin (1889–1974), kansanedustaja (maalaisliitto) * Toivo Ahjopalo, ent. Andelin (1913–2000), pikajuoksija * Aarne Anttila, ent. Andelin (1892–1952), kirjallisuudentutkija * Selma Anttila, ent. Andelin (1867–1942), kirjailija * Werner Anttila, ent. Andelin (1869–1954), kustannusvirkailija ja kirjallisuuden suomentaja * Väinö Hämeen-Anttila, ent. Andelin (1878–1942), toimittaja, kääntäjä ja kirjailija. * Hanna Karhinen, o.s. Andelin (1878–1938), kansanedustaja (sd)
Sternberg

Sternberg on seuraavien henkilöiden sukunimi: * Erich von Ungern-Sternberg (1910–1989), suomalainen arkkitehti * Ernst von Ungern-Sternberg (1877–1959), virolaissyntyinen Suomessa toiminut yritysjohtaja * Jonathan Sternberg (1919–2018), yhdysvaltalainen kapellimestari * Josef von Sternberg (1894–1969), itävaltalais-yhdysvaltalainen elokuvaohjaaja * Kaspar Maria von Sternberg (1761–1838), böömiläinen paleontologi (kasvitieteellinen auktorilyhenne Sternb.) * Richard Sternberg, evoluutio- ja systeemibiologi * Robert Sternberg (s. 1949), yhdysvaltalainen psykologi * Roman von Ungern- Sternberg (1886–1921), venäläinen kenraaliluutnantti. ; Entinen nimi * Paul Stewart, ent. Sternberg, (1908–1986), yhdysvaltalainen näyttelijä ;Suku * von Ungern-Sternberg, baltiansaksalainen suku
Aimo Minkkinen

Aimo Minkkinen (s. 22. marraskuuta 1947 Hankasalmi) oli Tampereen Lenin-museon pitkäaikainen johtaja vuosina 1982–2013. Hän kuului myös Suomen kommunistisen puo­lueen taistolaissiipeen. Minkkinen on väitellyt filosofian tohtoriksi Moskovan yliopistossa. Jäätyään vuonna 2014 eläkkeelle hän on kirjoittanut V. I. Leninistä kirjan Lenin – Helmirasia.Reijo Sippola ja Jarmo Kettunen (toim.): Tampereen kasvot, s. 70–71. Tampere: Sanasato Oy, 1997. ISBN 952-5086-13-5. == Teokset == * == Lähteet == Luokka:Suomalaiset museonjohtajat Luokka:Vuonna 1947 syntyneet Luokka:Elävät henkilöt Luokka:SKP:ssä (1918–1990) vaikuttaneet henkilöt
Tellervo Ravila

Tellervo Ravila, myöh. Bayerle (10. toukokuuta 1935 Turku – 12. toukokuuta 2015 Indianapolis, Yhdysvallat) oli suomalainen pianisti. Ravila voitti vuonna 1957 Maj Lind -pianokilpailun. Hän opiskeli Leningradissa ja sitten Yhdysvalloissa Juilliardissa. Hän avioitui Yhdysvalloissa ja jäi sinne asumaan. == Lähteet == Luokka:Suomalaiset pianistit Luokka:Amerikansuomalaiset henkilöt Luokka:Vuonna 1935 syntyneet Luokka:Vuonna 2015 kuolleet
Aram Hasanzada

Aram Hasanzada (s. 22. huhtikuuta 1994 Kalar, Iran) on kurdilaissyntyinen suomalainen jalkapalloilija, joka pelaa KPV:ssä. Hän on pelipaikaltaan hyökkäävä keskikenttäpelaaja. Hasanzada oli mukana JJK:n A-nuorten joukkueessa, joka voitti Suomen mestaruuden vuonna 2012.http://www.ksml.fi/urheilu/jalkapallo/kultajuhlat-harjulla-jjkn-a-pojat- musersivat-vifkn-90/1255275 Debyyttinsä Veikkausliigassa hän teki JJK:n edustusjoukkueessa loppukaudesta 2013. Hän pelasi yhteensä neljässä ottelussa, joista kuului yhdessä avauskokoonpanoon.http://palloverkko.palloliitto.fi/Live/Stats/PlayerDetails.aspx?playerID=2608057&CompID;=226 JJK teki hänen kanssaan sopimuksen ensin keväällä 2014 seuraavasta kaudestahttp://www.jjk.fi/uutiset/lisaa-hyvia-uutisia-lisaa-hyvia- pelaajia/http://www.suomifutis.com/2014/03/jjkn-sopimusrintamalla-vilkas- positiivisten-uutisten-viikko/ ja tätä jatkettiin joulukuussa 2014 myös kaudelle 2015.http://www.ksml.fi/urheilu/jalkapallo/hanslian-hasanzada-ja- kosunen-jatkavat-jjkssa/1943915 Hasanzada siirtyi tammikuussa 2017 Ykkösen Kokkolaan KPV:n riveihin.https://www.palloliitto.fi/uutiset/miesten- ykkonen/kpv-ja-aram-hasanzada-sopimukseen/ == Lähteet == == Aiheesta muualla == * soccerway.com: Aram Hasanzada Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Giulietta ja viettelykset

Giulietta ja viettelykset () on italialais-ranskalainen fantasiakomediadraamaelokuva vuodelta 1965. Sen on ohjannut Federico Fellini. Pääosissa näyttelevät Giulietta Masina, Sandra Milo, Mario Pisu, Valentina Cortese ja Valeska Gert. Elokuva kertoo keski-ikäisen naisen haaveista, muistoista ja mystiikasta, jotka auttavat häntä jättämään uskottoman miehensä. Se oli Fellinin ensimmäinen kokoillan värielokuva. The New York Timesin kriitikot valitsivat Giuliettan ja viettelykset vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1965 italialaiset elokuvat Luokka:Vuoden 1965 ranskalaiset elokuvat Luokka:Federico Fellinin ohjaamat elokuvat
Iiro Järvinen

Iiro Järvinen (s. 3. marraskuuta 1996 Jyväskylä) on suomalainen jalkapalloilija, joka edustaa kaudella 2023 Veikkausliigassa pelaava FC Interiä. Hän on pelipaikaltaan keskikenttäpelaaja. Järvinen debytoi JJK:n edustusjoukkueessa Veikkausliigaottelussa MYPA-JJK loppukaudesta 2013.http://palloverkko.palloliitto.fi/Live/Stats/PlayerDetails.aspx?playerID=2608061&CompID;=226 Kauden jälkeen JJK teki hänen kanssaan kahden vuoden sopimuksenhttp://www.jjk.fi/uutiset/iiro-jarviselle-kahden-vuoden-sopimus/. Kausi 2014 jäi Järviseltä lyhyeksi loukkaantumisen takia, mutta alkukaudesta 2015 hän on kuulunut tiuhaan joukkueen avauskokoonpanoon ja teki avausmaalinsa edustuksessa ottelussa FC Jazzia vastaan.http://www.palloliitto.fi/tulospalvelu/ottelu&316262 Iiro Järvinen siirtyi Tampereen Ilvekseen kaudeksi 2017 kaksivuotisella sopimuksella. Lopulta hän pelasi Ilveksessä neljä kautta. Järvinen on pelannut myös nuorisomaajoukkueissa.http://www.palloliitto.fi/node/665/u19-1996-maajoukkue/u1819-1996-maajoukkue-2014 == Lähteet == == Aiheesta muualla == *Iiro Järvisen pelaajakortti Ilveksen sivuilla *Iiro Järvinen Veikkausliigan sivuilla Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Trials

Trials on suomalaisen RedLynxin kehittämä moottoripyöräpelisarja. Pelissä pyritään läpäisemään moottoripyörillä kolmiulotteisesti kuvattu kaksiulotteinen rata mahdollisimman nopeasti ja vähillä kaatumisilla. Pelisarjaa julkaisee Ubisoft. Sarjan pelit ovat tunnettuja vaikeustasostaan sekä omaleimaisesta huumorista. Myös peleihin piilotetut easter egg -pulmat ovat keränneet huomiota. ==Sarjan pelit== Nimike Vuosi Alusta Trials 2000 Java Trials 2 2007 Flash, Windows Trials 2: Second Edition 2008 Windows Trials HD 2009 Xbox 360 Trials Evolution 2012 Xbox 360 Trials Evolution: Gold Edition 2013 Windows Trials Frontier 2014 Android, iOS Trials Fusion 2014 PlayStation 4, Xbox 360, Xbox One, Windows Trials of the Blood Dragon 2016 PlayStation 4, Xbox One, Windows Trials Rising 2019 Playstation 4, Xbox One, Windows, Nintendo Switch == Lähteet == ==Aiheesta muualla== *Trials-pelisarja RedLynxin verkkosivuilla *
Suden kyynel

Suden kyynel () on väitetty Adolf Hitlerin kulta-aarre, joka olisi haudattu maahan huhtikuussa 1945 toisen maailmansodan loppuvaiheessa ja jonka sijainti olisi eräänlaisella salakirjoituksella piilotettu erään Gottfried Federleinin sävellyksen nuotteihin. Kätkö itsessään olisi vain yksi monista natsien piilottamista aarteista, mutta muista poiketen tämän on väitetty sisältävän myös Hitlerille kuuluneita timantteja ja kultaa. Nimitys Suden kyynel johtuu Hitleristä käytetystä lempinimestä Susi. Teorian mukaan Hitlerin sihteeri Martin Bormann piilotti nuotteihin vihjeitä aarteen sijainnista. Aarre olisi kätketty keskelle sotilasaluetta Mittenwaldin kaupunkiin Baijerissa.. Teorian esitti vuonna 2012 hollantilainen toimittaja Karl Hammer Kaatee tutkittuaan Federleinin sävellystä ja sen outoja merkintöjä. Aarretta on etsitty tuloksetta useita kertoja hollantilaisen elokuvantekijän Leon Giesenin johdolla Mittenwaldista. ==Lähteet== Luokka:Natsi-Saksa Luokka:Adolf Hitler Luokka:Aarteet
Lamminkylä

Lamminkylä voi tarkoittaa ainakin seuraavia paikkoja: *Lamminkylä, Hirvensalmi *Lamminkylä, Jokioinen *Lamminkylä, Kankaanpää *Lamminkylä, Lieksa *Lamminkylä, Parikkala *Lamminkylä, Pieksämäki *Lammin kirkonkylä, Hämeenlinna ==Katso myös== *Lamminpää
What Makes the World Go ’Round

What Makes the World 'Go Round on rockyhtye Kissin kappale vuoden 1980 studioalbumilta Unmasked. Kappaleen ovat kirjoittaneet yhtyeen laulaja- kitaristi Paul Stanley ja Unmaskedin tuottaja Vini Ponchia. Kappale julkaistiin singlenä Britanniassa ja Ranskassa. Kiss ei ole esittänyt "What Makes the World Go 'Roundia" livenä. == Kokoonpano == *Paul Stanley - laulu, soolokitara, rytmikitara, bassokitara *Anton Fig - rummut *Vini Ponchia ja Ace Frehley - taustalaulu Luokka:Kissin kappaleet
Ammoniumnitriitti

Ammoniumnitriitti (NH4NO2) on ammonium- ja nitriitti-ionien muodostama epäorgaaninen ioniyhdiste. Yhdistettä voidaan käyttää muiden nitriittien valmistamiseen, typpikaasun valmistamiseen laboratoriossa ja kumituotteiden valmistukseen. ==Ominaisuudet== Huoneenlämpötilassa ammoniumnitriitti on vaaleankeltaista kiteistä ainetta ja stabiilia ainoastaan kuivana ja puhtaana. Kuumennettaessa 60-70 °C:n lämpötilaan yhdiste hajoaa räjähtäen ja muodostaa muun muassa typen oksideja. Yhdiste liukenee erittäin hyvin veteen, mutta kuumennettaessa vesiliuosta ammoniumnitriitti hajoaa typeksi ja vedeksi. Vesiliuos on stabiilimpi emäksisissä olosuhteissa kuin happamissa liuoksissa.Charles W. Weston, John R. Papcun & Maurice Dery: Ammonium compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 13.6.2015Wolfgang Laue, Michael Thiemann, Erich Scheibler & Karl Wilhelm Wiegand: Nitrates and Nitrites, Ullmann's Encyclopedia of Industrial Chemistry, John Wiley & Sons, New York, 2000. Viitattu 13.6.2015 :NH4NO2 → N2 \+ 2 H2O ==Valmistus ja käyttö== Ammoniumnitriittiä muodostuu hieman ilmakehässä ammoniakin, typenoksidien ja veden reagoidessa. Teollisesti yhdistettä valmistetaan johtamalla typpimonoksidin ja -dioksidin seosta ammoniakkia ja ammoniumkarbonaattia sisältävään vesiliuokseen. Reaktiossa lämpötila pidetään välillä 0-5 °C ja pH välillä 8-9\. Laboratoriomittakaavassa yhdistettä voidaan syntetisoida bariumnitriitin ja ammoniumsulfaatin vesiliuosten välisellä reaktiolla ja sivutuotteena muodostuva veteen liukenematon bariumsulfaatti suodatetaan pois. Ammoniumnitriitti voidaan käyttää laboratoriomittakaavassa puhtaan typen valmistamiseen. Muita yhdisteen käyttökohteita ovat muiden nitriittien valmistus ammoniumnitriitin ja metallien hydroksidien välisellä reaktiolla, kuumavesikattiloiden veden ja höyryn passivointi sekä käyttö onttojen puhaltamalla valmistettujen kumiesineiden valmistuksessa. ==Lähteet== Luokka:Ammoniumyhdisteet Luokka:Nitriitit
Samfundet Folkgemenskap

Samfundet Folkgemenskap oli vuosina 1940–1944 Suomessa toiminut ruotsinkielinen kansallissosialistinen järjestö. Sen tavoitteena oli levittää kansallissosialistista ideologiaa ja luoda Suomeen vahva natsipuolue. Ruotsalaisuusliikkeen valtavirrasta poiketen järjestö oli valmis supistamaan ruotsin kielen paikalliseksi kieleksi, ja tekemään suomesta maan ainoan virallisen kielen. Ajatuksen taustalla oli kansallissosialistisesta ideologiasta nouseva ”kansankokonaisuuden” korostaminen, jonka mukaan kielikysymyksen kaltaiset erimielisyydet eivät saaneet jakaa kansakuntaa. Järjestön kielipoliittiset näkemykset tuomittiin laajasti muualla suomenruotsalaisissa piireissä. == Historia == Samfundet Folkgemenskap perustettiin Sipoossa sijaitsevassa Söderkullan kartanossa syksyllä 1940. Puheenjohtajaksi valittiin amiraali Hjalmar von Bonsdorff ja sihteeriksi luutnantti Gunnar Lindqvist. Sipoo oli 1930–1940-luvuilla suomenruotsalaisen kansallissosialismin keskus, sillä Bonsdorffin ohella paikkakunnalla asui aikakauden keskeisimpiin suomalaisiin natsivaikuttajiin lukeutunut Thorvald Oljemark. Bonsdorffin sijaan SF:n varsinainen johtohahmo oli Lindqvist, joka työskenteli myös järjestön julkaiseman För Frihet och Rätt -lehden päätoimittajana. Keväällä 1942 SF:n uudeksi puheenjohtajaksi valittiin luutnantti Karl A. Jansson. Järjestön muihin aktiiveihin lukeutuivat muun muassa teollisuus- ja pankkimies Pehr Norrmén sekä vapaaherrat Bertil von Alfthan ja Torsten G. Aminoff. Perustavassa kokouksessa oli paikalla myös Unto Boman, joka jatkosodan aikana toimi suomalaisen Waffen-SS- vapaaehtoispataljoonan yhdysmiehenä Berliinissä. Hänen mukaansa ajatus pataljoonan muodostamisesta esitettiin ensimmäistä kertaa SF:n johtokunnan kokouksessa. Muista suomalaisista natsijärjestöistä SF:lla oli läheiset suhteet erityisesti Arvi Kalstan johtamaan Kansallissosialistiseen Järjestöön. SF:n toimintaa tukivat taloudellisesti vuorineuvos Petter Forsström ja laivanvarustaja Ragnar Nordström. Samfundet Folkgemenskap lakkautettiin syksyllä 1944 välirauhansopimuksen nojalla. == Julkaisuja == * == Lähteet == Luokka:Suomalaiset nationalistiset järjestöt Luokka:Kansallissosialistiset järjestöt Luokka:Suomenruotsalaiset järjestöt Luokka:Entiset suomalaiset poliittiset järjestöt Luokka:Moskovan välirauhansopimuksen perusteella lakkautetut järjestöt
Levopimaarihappo

Levopimaarihappo on rakenteeltaan trisyklinen diterpenoidi, jota esiintyy esimerkiksi pihkassa ja mäntyöljyssä. Yhdiste kuuluu havupuissa esiintyviin hartsihappoihin, tarkemmin abietaaneihin. Levopimaarihapon kemiallinen kaava on C20H30O2 ja moolimassa 302,45 g/mol, tiheys 1,06 g/cm3, sulamispiste 150–152 °C, kiehumispiste 429,4 °C (760 mmHg), leimahduspiste 204,6 °C, taitekerroin 1,541 ja CAS-numero 79-54-9. Se liukenee heikosti veteen eli 2,54 mg/l. Levopimaarihappo muuttuu helposti lämmön tai happojen vaikutuksesta lähes täydellisesti abietiinihapoksi. == Aiheesta muualla == * *PubChem: Levopimaric acid *ChemNet: Levopimaric acid *Kyoto Encyclopedia of Genes and Genomes (KEGG): Levopimaric acid *Organic Syntheses: Levopimaric acid Luokka:Terpeenit
Huizhou

Huizhou (, pha̍k-fa-sṳ: Fi-chû) on prefektuuritason kaupunki Kiinan Guangdongin maakunnassa. Kaupungin keskusta sijaitsee linnuntietä 118 kilometriä maakunnan pääkaupunki Kantonista itään. Kaupungin väkiluku on 4,598 miljoonaa (2010) ja pinta-ala 11 158 neliökilometriä. Prefektuuri rajoittuu lounaassa Shenzhenin ja Dongguanin, lännessä Kantonin (Guangzhou), pohjoisessa Shaoguanin ja Heyuanin ja idässä Shanwein prefektuuritason kaupunkiin. Etelässä vastassa on Etelä-Kiinan meri. Piirikuntatasolla prefektuuri jaetaan kahteen kaupunkipiiriin (1. Huicheng, 2. Huiyang) ja kolmeen piirikuntaan (3. Boluo, 4. Huidong ja 5. Longmen) (numerointi kuten oheisessa kuvassa). Prefektuurissa on kaksi kansallisen tason erityiskehitysaluetta: Dayalahden talous- ja teknologiakehityksen vyöhyke sekä Zhongkain huipputeknolologian ja uuden teknologian teollinen kehitysalue. Nähtävyyksiin kuuluvat esimerkiksi Luofuvuori Dongjiangjoen luona, Nankunvuori Longmenin piirikunnassa, Länsijärvi (West Lake), Xunliaon lahti sekä Ming-dynastian ajalta peräisin oleva Pinghain kaupunki Huidongin piirikunnassa. Seudulla on myös monia luonnonnähtävyyksiä; merellä rannikon äärellä sijaitsee kansallinen Huizhoun merikilpikonnien suojelualue. == Ilmasto == Huizhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja leutoa. Vuoden keskilämpötila on noin 22 °C ja keskimääräinen sademäärä 1 960 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 14 °C. Sateisin kuukausi on kesäkuu, jolloin sataa keskimäärin noin 330 millimetriä. Joulukuu puolestaan on kuivin kuukausi. Silloin keskimääräinen sadanta on 29 millimetriä. Huizhou Railway Station 2013.09.21 07-32-06.jpg|Huizhoun rautatieasema. 惠州西湖九曲桥.jpg| Näkymä Länsijärveltä (West Lake). Boluo County from Luofu Shan.JPG|Boluon piirikuntaa läheiseltä mäeltä nähtynä. Luoyang-street.jpg|Boluon piirikuntaa: katunäkymä Luoyangista. == Lähteet == == Aiheesta muualla == *Huizhou City Information (erityisesti talouspainotus) (chinaknowledge.com) *China Postal Code Guangdong Province (prefektuuri ja piirikuntataso) (youbianku.com) *National Huidong Sea Turtie Reserve (seaturtle.cn) Luokka:Guangdongin kaupungit Luokka:Guangdongin prefektuurit
Decap Attack

Decap Attack Starring: Chuck D. Head (lyhennettynä Decap Attack, tyyliteltynä DEcapAttack) on Vic Tokai Corporationin kehittämä tasohyppelypeli. Peli on julkaistu Sega Mega Drivelle vuonna . Peli on julkaistu uudelleen Steam- palvelussa vuonna 2010. Pelitekniikka perustuu Magical Hat no Buttobi Turbo! Daibouken -peliin. == Pelaaminen == Pelaaja on Chuck D. Head, muumion näköinen hahmo, jolta puuttuu pää. Vastustaja on Max D.Cap. == Lähteet == == Aiheesta muualla == * Luokka:Sega Mega Drive -pelit Luokka:Vuoden 1991 videopelit
Vain enkeleillä on siivet

Vain enkeleillä on siivet (Only Angels Have Wings) on Howard Hawksin ohjaama ja tuottama yhdysvaltalainen elokuva vuodelta 1939. Rita Hayworthilla oli elokuvassa ensimmäinen merkittävä rooli. Richard Barthelmessin kasvonpiirteistä tuli epäonnistuneen kauneusleikkauksen jälkeen rujot. Howard Hawks hyödynsi niitä tässä elokuvassa. Elokuvan käsikirjoitus perustuu Hawksin kertomukseen. Se on tyypillinen Hawksin machoelokuva, joskin jäänyt vähälle huomiolle. 200px|thumb|Jean Arthurin roolihahmo Bonnie Lee. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. ==Juoni== Geoff Carter (Cary Grant) on lentäjä ja pienen Barranca Airwaysin johtaja. Lentoyhtiö kuljettaa postia kuvitteellisesta Barrancan kaupungista Etelä-Amerikasta. Ravintolapianisti Bonnie Lee (Jean Arthur), saapuu eräänä päivänä ja rakastuu Carteriin. Hän jää Barrancaan vaikka Carter varoittaa vuoristolentojen vaarallisuudesta. Koneet ovat vanhoja ja huonokuntoisia, ja sattuu onnettomuuksia. Eräänä päivänä joukkoon liittyy uusi lentäjä, Bat MacPherson, jolla on runsaasti kokemusta tällaisilla vanhoilla koneilla lentämisestä. Hän tuo mukanaan kauniin vaimonsa Judyn (Rita Hayworth). Nopeasti paljastuu että hän onkin lentäjä, joka on onnettomuuden tapahtuessa pelastautunut laskuvarjolla, mutta jättänyt apuohjaajan koneeseen ja tämä oli kuollut. Ja todellista kohtalon ivaa on, että tällä uudella kentällä on kyseisen menehtyneen lentäjän veli "Kid" Dabb (Thomas Mitchell) . Carter pitää miehet erossa - ja kaiken huipuksi osoittautuu että Kid on sokeutumassa eikä enää pysty toimimaan lentäjänä. Monimutkaisen kehityksen kautta Bat ja Kid lähtevät lentämään uudella kolmemoottorisella Fordilla riskialtista korkeata reittiä yli vuoriston - mutta eräässä solassa he törmäävät korppikotkan kanssa. Kone syttyy palamaan ja Kid jää loukkuun; häntä ei saa ilmassa irti. Hän käskee Batin hypätä - mutta tämä kieltäytyy: nyt paljastuu että näin oli Kidin veli kuollut: kone törmäsi lintuun ja apuohjaaja jäi loukkuun. Tuli levisi ja apuohjaaja pakotti aseellaan ohjaajan hyppäämään. Tilannetta ei muiden lentäjien kaunan vuoksi haluttukaan uskoa ... Bat saa koneen lopulta osin onnella kentälle, jossa palo sammutetaan ja Kid irrotetaan; hän antaa kuitenkin anteeksi Batille sen mitä tämä oli joutunut kerran tekemään... ==Näyttelijät== ==Lähteet== Luokka:Howard Hawksin ohjaamat elokuvat Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Elokuvat ilmailusta
Katie Stuart

Katie Stuart voi tarkoittaa ainakin seuraavia henkilöitä: * Katie Stuart (s. 1984), yhdysvaltalainen näyttelijä * Katie Stuart (s. 1985), kanadalainen näyttelijä.
Maoming

Maoming () on prefektuuritason kaupunki Kiinan Guangdongin maakunnan lounaisosassa. Kaupungin keskusta sijaitsee linnuntietä 290 kilometriä maakunnan pääkaupunki Kantonista länsilounaaseen. Kaupungin väkiluku on 5,817 miljoonaa (2010) ja pinta-ala 11 458 neliökilometriä. Prefektuuri rajoittuu lounaassa Zhanjiangin, pohjoisessa Yulinin, Wuzhoun ja Yunfun sekä idässä Yangjiangin prefektuuritason kaupunkiin. Eteläpuolella on Etelä-Kiinan meri. Kaupunki on huomattava maatalouden tuotantoaluetta (hedelmiä: litsi, banaani ja longaani), kiinalaisen merenranta- ja sukellusturismin kohdekaupunki ja eräs Etelä-Kiinan meren öljyteollisuuden tukikohtia. Piirikuntatasolla Maoming jaetaan kahteen kaupunkipiiriin (1. Maonan, 2.&6\. Dianbai), kolmeen piirikuntatason kaupunkiin (3. Huazhou, 4. Xinyi, ja 5. Gaozhou). Maogangin kaupunkipiiri ja Dianbain piirikunta yhdistettiin Dianbain kaupunkipiiriksi helmikuussa 2014. Maoming Railway Station.jpg|Maomingin rautatieasema. 茂名河西.JPG|Maomingin kaupunkia (kohti teollisuusaluetta). Maoming.jpg |Liikerakennuksia Maomiangissa. 化州学宫.JPG|Kungfutsen temppeli Huazhoussa. ==Lähteet== == Aiheesta muualla == *Maoming City Information (erityisesti talouspainotus) (chinaknowledge.com) *Maoming Travel Guide (travelchinaguide.com) *China Postal Code Guangdong Province (prefektuuri ja piirikuntataso) (youbianku.com) Luokka:Guangdongin kaupungit Luokka:Guangdongin prefektuurit
Stephon Williams

Stephon Williams (s. 28. huhtikuuta 1993) on yhdysvaltalainen jääkiekkomaalivahti, joka pelaa Allen Americansin joukkueessa ECHL-liigassa. == Pelaajaura == Williams pelasi juniorikiekkoa USHL-sarjan Sioux Falls Stampedessä ja Waterloo Black Hawksissa vuosina 2010–2012 ennen siirtymistään yliopistojääkiekon pariin. Hän pelasi kolme kautta Minnesotan osavaltionyliopistossa. Jo ensimmäisen yliopistokauden jälkeen New York Islanders varasin hänet NHL:n varaustilaisuudessa. Kesken kolmannen kauden Williams siirtyi Islandersin organisaatioon tulokassopimuksella. Williams pelasi kausina 2014–2015, 2015–2016 ja 2016–2017 Islandersin farmijoukkueissa AHL-liigan Bridgeport Sound Tigersissa ja ECHL-liigan Missouri Mavericksissa. == Lähteet == == Aiheesta muualla == * * * Luokka:New York Islandersin varaamat pelaajat Luokka:Yhdysvaltalaiset jääkiekkomaalivahdit Luokka:Vuonna 1993 syntyneet Luokka:Elävät henkilöt
Kukko Koppava

Kukko Koppava () on piirroshahmo, joka on esiintynyt Looney Tunes ja Merrie Melodies -piirrossarjoissa sekä sarjakuvissa, joita julkaistiin Suomessa Nakke-lehdessä. Hahmo esiintyi 28 lyhyessä animaatiossa, jotka kaikki ohjasi Robert McKimson. Kukko Koppavan ensiesiintyminen oli vuonna 1946 tehdyssä Hekku Haukka -lyhytfilmissä Walky Talky Hawky. Animaatioissa Kukko Koppava pyrki yleensä kiusaamaan maatilan vahtikoiraa, joka on hänen päävihollisensa. Kukko Koppavan alkuperäinen ääninäyttelijä oli Mel Blanc, ja myöhemmin hahmoa ovat esittäneet muun muassa Joe Alaskey, Jeff Bergman, Greg Burson, Jeff Bennett ja Frank Gorshin. Luokka:Looney Tunes -hahmot Luokka:Kuvitteelliset linnut
Jonny Brodzinski

Jonny Brodzinski (s. 19. kesäkuuta 1993) on yhdysvaltalainen jääkiekkoilija, joka pelaa NHL-joukkue New York Rangersin organisaatiossa. Hän on Los Angeles Kingsin viidennen kierroksen varaus vuodelta 2013. == Ura == 1\. huhtikuuta 2015 Los Angeles Kings kiinnitti Brodzinskin kahden vuoden tulokassopimuksella. == Tilastot == 2012–2013 St. Cloud State Univ. NCAA 42 22 11 33 10 – – – – – 2013–2014 St. Cloud State Univ. NCAA 38 21 20 41 16 – – – – – 2014–2015 St. Cloud State Univ. NCAA 40 21 17 38 49 – – – – – 2015–2016 Ontario Reign AHL 65 15 13 28 16 4 2 1 3 2 2016–2017 Los Angeles Kings NHL 6 0 2 2 2 – – – – – Ontario Reign AHL 59 27 22 49 12 5 2 2 4 2 2017–2018 Los Angeles Kings NHL 35 4 2 6 6 – – – – – Ontario Reign AHL 29 13 17 30 18 4 1 2 3 2 2018–2019 Los Angeles Kings NHL 13 2 1 3 2 – – – – – Ontario Reign AHL 3 1 0 1 2 – – – – – 2019–2020 San Jose Barracuda AHL 44 14 16 30 26 – – – – – San Jose Sharks NHL 3 0 1 1 0 – – – – – 2020–2021 Hartford Wolf Pack AHL 14 6 11 17 8 – – – – – New York Rangers NHL 5 1 0 1 4 – – – – – 2021–2022 Hartford Wolf Pack AHL 36 18 21 39 34 – – – – – New York Rangers NHL 22 1 1 2 10 1 0 0 0 2 2022–2023 Hartford Wolf Pack AHL 47 21 27 48 39 5 1 1 2 0 New York Rangers NHL 17 1 1 2 8 – – – – – 2023–2024 New York Rangers NHL 57 6 13 19 8 3 0 0 0 0 Hartford Wolf Pack AHL 16 11 14 25 4 – – – – – 9 kautta yhteensä AHL 313 126 141 267 159 18 6 6 12 6 8 kautta yhteensä NHL 158 15 21 36 40 4 0 0 0 2 == Lähteet == * * * Luokka:Vuonna 1993 syntyneet Luokka:Elävät henkilöt Luokka:New York Rangersin pelaajat Luokka:Los Angeles Kingsin varaamat pelaajat Luokka:Yhdysvaltalaiset jääkiekkoilijat
Tanner Kero

Tanner Kero (s. 24. heinäkuuta 1992) on yhdysvaltalainen jääkiekkoilija, joka pelaa Ruotsin pääsarjassa SHL-joukkue HV71:ssä. == Ura == 2\. huhtikuuta 2015 Kero ja Chicago Blackhawks solmivat kahden vuoden tulokassopimuksen. == Tilastot == 2012–2013 Marquette Rangers NAHL 57 32 19 51 39 3 1 0 1 0 2010–2011 Fargo Force USHL 55 14 23 37 22 5 1 0 1 2 2011–2012 Michigan Tech NCAA 39 9 7 16 14 – – – – – 2012–2013 Michigan Tech NCAA 33 11 13 24 27 – – – – – 2013–2014 Michigan Tech NCAA 40 15 10 25 16 – – – – – 2014–2015 Michigan Tech NCAA 41 20 26 46 10 – – – – – Rockford IceHogs AHL 6 5 0 5 0 6 2 1 3 0 2015–2016 Rockford IceHogs AHL 60 20 19 39 23 3 0 2 2 0 Chicago Blackhawks NHL 17 1 2 3 2 – – – – – 2016–2017 Chicago Blackhawks NHL 47 6 10 16 8 4 0 0 0 0 Rockford IceHogs AHL 28 7 13 20 14 – – – – – 2017–2018 Rockford IceHogs AHL 36 8 12 20 8 12 0 3 3 8 Chicago Blackhawks NHL 8 1 2 3 0 – – – – – 2018–2019 Utica Comets AHL 67 24 33 57 37 – – – – – 2019–2020 Texas Stars AHL 49 8 25 33 20 – – – – – 2020–2021 Dallas Stars NHL 39 3 7 10 6 – – – – – 2021–2022 Texas Stars NHL 28 5 12 17 10 2 0 0 0 0 Dallas Stars NHL 23 0 3 3 0 – – – – – 2022–2023 Texas Stars AHL 69 17 33 50 40 8 1 4 5 0 2023–2024 Colorado Eagles AHL 59 12 21 33 24 3 1 1 2 0 9 kautta yhteensä AHL 402 106 168 274 176 34 4 11 15 8 5 kautta yhteensä NHL 134 11 24 35 16 4 0 0 0 0 4 kautta yhteensä NCAA 153 55 56 111 67 – – – – – == Lähteet == * * * Luokka:HV71:n pelaajat Luokka:Yhdysvaltalaiset jääkiekkoilijat Luokka:Vuonna 1992 syntyneet Luokka:Elävät henkilöt
Christoph Bertschy

Christoph Bertschy (s. 5. huhtikuuta 1994) on sveitsiläinen jääkiekkoilija, joka pelaa Svetsin NLA-joukkue Lausanne HC:ssa. == Ura == Aiemmin Bertschy on pelannut ammattilaistasolla kotimaansa liigan NLA:n SC Bernissä. 26. huhtikuuta 2015 hän teki kolmen vuoden tulokassopimuksen Minnesota Wildin kanssa. == Tilastot == 2011–2012 SC Bern NLA 31 8 8 16 10 17 1 1 2 8 2012–2013 SC Bern NLA 41 4 2 6 18 20 2 1 3 2 2013–2014 SC Bern NLA 37 6 8 14 10 6 0 2 2 4 2014–2015 SC Bern NLA 44 14 16 30 26 7 1 2 3 0 2015–2016 Iowa Wild AHL 72 11 24 35 46 – – – – – Minnesota Wild NHL 3 0 0 0 0 – – – – – 2016–2017 Iowa Wild AHL 67 11 13 24 30 – – – – – Minnesota Wild NHL 5 0 1 1 4 – – – – – 2017–2018 Iowa Wild AHL 45 8 9 17 40 – – – – – Minnesota Wild NHL 1 0 0 0 4 – – – – – Binghamton Devils AHL 26 6 12 18 10 – – – – – 2018–2019 Lausanne HC NLA 50 15 18 33 22 12 3 4 7 16 2019–2020 Lausanne HC NLA 50 16 18 34 40 – – – – – 6 kautta yhteensä NLA 253 63 70 133 126 56 7 8 15 26 3 kautta yhteensä NHL 9 0 1 1 8 – – – – – 3 kautta yhteensä AHL 210 36 58 94 126 – – – – – == Lähteet == * * * ===Viitteet=== Luokka:Vuonna 1994 syntyneet Luokka:Elävät henkilöt Luokka:Minnesota Wildin varaamat pelaajat Luokka:Sveitsiläiset jääkiekkoilijat
Dirty Livin’

Dirty' Livin' on Kiss-yhtyeen kappale heidän vuoden 1979 Dynasty-albumiltaan. Kappaleen kirjoitti yhtyeen rumpali Peter Criss yhdessä pitkäaikaisen ystävänsä Stan Penridgen ja Dynastyn tuottajan Vini Ponchian kanssa. Kyseessä on ainoa Dynastyn kappale jossa Criss soittaa, muissa kappaleissa rumpalina toimi Anton Fig, sillä Criss kärsi päihdeongelmista. Criss myös laulaa kappaleen. "Dirty Livin'" julkaistiin singlenä Länsi-Saksassa ja Alankomaissa, ja muualla se ilmestyi "Sure Know Something" -singlen b-puolella. Luokka:Kissin kappaleet Luokka:Vuoden 1979 kappaleet
Jon Gillies

Jonathan Bruce Gillies (s. 22. tammikuuta 1994) on yhdysvaltalainen jääkiekkomaalivahti, joka pelaa NHL-joukkue Columbus Blue Jacketsin organisaatiossa. == Ura == Gillies teki maalin USHL:ssä huhtikuussa 2012. 15\. huhtikuuta 2015 Gillies lopetti yliopistouransa ja siirtyi kahden vuoden tulokassopimuksella Calgary Flamesiin. Maaliskuussa 2023 Coyotes kauppasi Gilliesin Columbus Blue Jacketsiin vaihdossa Jakub Voráčekiin ja kuudennen kierroksen varausvuoroon vuoden 2023 varaustilaisuudessa. == Lähteet == * * * === Viitteet === Luokka:Yhdysvaltalaiset jääkiekkomaalivahdit Luokka:New Jersey Devilsin pelaajat Luokka:Calgary Flamesin varaamat pelaajat Luokka:Maalin tehneet jääkiekkomaalivahdit Luokka:Vuonna 1994 syntyneet Luokka:Elävät henkilöt
Christian Marti

Christian Marti (s. 29. maaliskuuta 1993) on sveitsiläinen jääkiekkoilija, joka pelaa National League (jääkiekko)|NLA-joukkue ZSC Lionsissa. == Ura == Marti osallistui vuoden 2012 nuorten maailmanmestaruuskilpailuihin osana Sveitsin alle 20-vuotiaiden maajoukkuetta. Siirryttyään Kloten Flyersista ja pelattuaan kahden kauden ajan Genève-Servette HC:ssa, Marti siirtyi varaamattomana vapaana agenttina tulokassopimuksella Philadelphia Flyersiin 1. toukokuuta 2015. == Tilastot == 2011–2012 Kloten Flyers NLA 41 0 2 2 6 5 0 0 0 2 2012–2013 Blainville-Boisbriand Armada QMJHL 46 5 9 14 35 15 1 3 4 6 2013–2014 Genève-Servette HC NLA 50 4 8 12 24 12 1 4 5 8 2014–2015 Genève- Servette HC NLA 32 1 7 8 20 – – – – – 2015–2016 Lehigh Valley Phantoms AHL 27 0 1 1 10 – – – – – Reading Royals ECHL 2 0 0 0 0 – – – – – 2016–2017 ZSC Lions NLA 48 2 8 10 43 6 1 0 1 8 2017–2018 ZSC Lions NLA 28 1 3 4 10 13 0 1 1 8 2018–2019 ZSC Lions NLA 48 0 3 3 32 – – – – – 2019–2020 ZSC Lions NLA 50 2 16 18 48 – – – – – 7 kautta yhteensä NLA 297 10 47 57 183 36 2 5 7 26 == Lähteet == * * * Luokka:Vuonna 1993 syntyneet Luokka:Elävät henkilöt Luokka:Sveitsiläiset jääkiekkoilijat
Frank Spotnitz

Frank Spotnitz (s. 17. marraskuuta 1960) on yhdysvaltalainen käsikirjoittaja ja tuottaja, joka tunnetaan parhaiten työstään televisiosarjan Salaiset kansiot parissa. ==Aiheesta muualla== * Luokka:Vuonna 1960 syntyneet Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Elävät henkilöt
John Shiban

John Shiban on yhdysvaltalainen käsikirjoittaja ja tuottaja. Hän aloitti työnsä televisiosarjan Salaiset kansiot parissa. Lisäksi hän loi sen spin-off -sarjan The Lone Gunmen. Sen jälkeen hän on vaikuttanut muun muassa sarjoissa Supernatural, Star Trek: Enterprise ja Breaking Bad. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Elävät henkilöt
Porsche 919 Hybrid

Porsche 919 Hybrid on saksalaisen Porschen valmistama LMP1-luokituksen mukainen kilpa-auto, jolla kilpailtiin FIA World Endurance Championship -sarjassa kaudet 2014–2017. Autolla voitettiin kolme peräkkäistä kuljettajien sekä valmistajien mestaruutta 2015–2017. 28\. heinäkuuta 2017 Porsche ilmoitti lopettavansa kilpailemisen WEC-sarjassa kauden päätteeksi ja siirtyvänsä Formula E -sarjaan. == Tulokset == Kausi Talli Luokka Renkaat Nro Kuljettajat 1 2 3 4 5 6 7 8 9 Pisteet Sijoitus 2014 Porsche Team LMP1 SIL SPA LMN COA FUJ SHA BHR SÃO rowspan="3" 193 rowspan="3" 3. 14 Romain Dumas Neel Jani Marc Lieb Kesk. 4 4 4 4 3 2 1 20 Timo Bernhard Brendon Hartley Mark Webber 3 12 NC 5 3 6 3 Kesk. 2015 Porsche Team LMP1 SIL SPA LMN NÜR COA FUJ SHA BHR rowspan="4" 344 rowspan="4" 1. 17 Timo Bernhard Brendon Hartley Mark Webber Kesk. 3 2 1 1 1 1 5 18 Romain Dumas Neel Jani Marc Lieb 2 2 5 2 5 2 2 1 19 Earl Bamber Nico Hülkenberg Nick Tandy 6 1 2016 Porsche Team LMP1 SIL SPA LMN NÜR MÉX COA FUJ SHA BHR rowspan="3" 324 rowspan="3" 1. 1 Timo Bernhard Brendon Hartley Mark Webber Kesk. 4 5 1 1 1 3 1 3 2 Romain Dumas Neel Jani Marc Lieb 1 2 1 4 4 4 5 4 6 2017 Porsche Team LMP1 SIL SPA LMN NÜR MÉX COA FUJ SHA BHR rowspan="3" 337 rowspan="3" 1. 1 Neel Jani Nick Tandy André Lotterer 3 4 Kesk. 2 2 2 3 3 3 2 Timo Bernhard Brendon Hartley Earl Bamber 2 3 1 1 1 1 4 2 2 ==Lähteet== == Aiheesta muualla == * Auton esittely tallin virallisilla sivuilla (Englanniksi) 919 Luokka:Hybridiautot Luokka:Le Mans Prototype -autot
Hjalmar Georg Palin

Hjalmar Georg Palin (12. heinäkuuta 1848 Heinola – 21. marraskuuta 1907 Helsinki) oli suomalainen kenraalimajuri, salaneuvos ja Uudenmaan läänin kuvernööri. == Elämäkerta == Palinin vanhemmat olivat apulaispiirilääkäri, lääketieteen tohtori Carl Henrik Palin (1808–1851) ja Sofia Lovisa Elisabet von Essen (1826–1893). Hän kävi Haminan kadettikoulun 1860–1867 ja palveli sitten vänrikkinä Henkivartioväen suomenmaalaisessa rykmentissä vuodesta 1867 alkaen. Palin opiskeli Nikolain yleisesikunta-akatemiassa 1871–1874 ja yleni siellä alikapteeniksi. Hän palveli sitten Harkovan sotilaspiirin esikunnassa ja sitten marraskuusta 1874 alkaen kapteeniksi ylennettynä 31. jalkaväkidivisioonan esikunnan vanhempana adjutanttina. Vuonna 1877 Palin ylennettiin everstiluutnantiksi ja hän sai siirron erikoistehtäviin 4. armeijakunnan esikuntaan. Palin osallistui Venäjän-Turkin sotaan 1877–1878 ja kunnostautui Plevnan kaupungin piirityksen aikana kesällä ja syksyllä 1877. Sodan päätyttyä Palin ylennettiin everstiksi 1878 ja hän toimi sitten 16. jalkaväkidivisioonan esikuntapäällikkönä 1878–1880. Tämän jälkeen Palin oli Suomen sotilaspiirin (Suomen kenraalikuvernöörin) viraston Suomen sotaväen esikunnan esikuntapäällikkönä vuodesta 1880 alkaen ja Suomen Ylisotaoikeuden puheenjohtajana vuodesta 1883 alkaen aina vuoteen 1889 saakka. Palinista tuli kenraalimajuri 1888 ja hän oli Turun ja Porin läänin va. kuvernöörinä kolmen kuukauden ajan kesällä 1888 ja sen jälkeen Uudenmaan läänin kuvernöörinä 1888–1896. Erottuaan kuvernöörin virasta 1896 Palin sai todellisen valtioneuvoksen arvon ja hän oli sitten Keisarillisen Suomen Senaatin talousosaston jäsenenä ja siviilitoimituskunnan päällikkönä 1897–1899. Palinista tuli salaneuvos 1899. Palin oli naimisissa 1875–1884 Julia Lukashevitšin (1855–1884) kanssa ja vuodesta 1889 vapaaherratar Eugenia Linnea Hisingerin (1867–1947) kanssa. Suurlähettiläs Eduard Palin oli Palinin poika hänen toisesta avioliitostaan. SKS Biografiakeskus : Kenraalit ja amiraalit : Palin, Hjalmar Georg == Lähteet == Luokka:Venäläiset kenraalit Luokka:Suomalaiset senaattorit Luokka:Uudenmaan läänin maaherrat Luokka:Vuonna 1848 syntyneet Luokka:Vuonna 1907 kuolleet